38 



baade af Plowright, Klebahti og mig med Sporer af blad- 

 boende Peridermium Fini anstillede Udsædsforsøg paa Senecio 

 viste det sig, at Skaalrustsporer tagne fra een Lokalitet sloge 

 godt an og hurtig frembragte Goleosporium-Stadiet , medens 

 Infektionen ikke vilde lykkes, naar Sporerne vare samlede 

 paa et andet Sted. Disse Forsøg maatte lede paa den 

 Tanke, at der var forskj eilige , om end hinanden meget 

 lignende Arter af Peridermium paa Fyrrenaale. Jeg havde 

 ofte bemærket, at Euphrasia, som optraadte i Fyrreskove, 

 var særdeles rigelig bedækket med Coleosporium, saa at man 

 næppe kunde finde en Plante eller selv et Blad, som var fri 

 for Rust. I Slutningen af Maj 1892 bemærkede jeg endvidere 

 paa den botanisk berømte Brede Bakke, at en Gruppe unge 

 Skovfyr i paafaldende Grad havde næsten alle Naale besatte 

 med Blærerust, og da jeg i August s. A. atter besøgte Stedet 

 vare alle Exemplarer af de rundt om Fyrrerne voxende 

 Melampyrum nemorosum aldeles røde paa Bladenes Under- 

 side af Coleosporium Euphrasiae (Schum.) Winter, hvilket 

 bestyrkede min Formodning om, at de to Rustsvampe stode 

 i genetisk Forhold til hinanden. I det nylig udkomne Zeitschr. 

 f. Pflanzenkrankheiten IL Bd. V. Hft. S. 265 o. flg. bekræftes 

 dette Forhold af Klebahn, som i 1892 ved omhyggelige 

 Udsædsforsøg har paavist, at en af de paa Skovfyrrens Naale 

 optrædende Peridermier fremkalder Coleosporium paa Rhi- 

 nanthus major og Melampyrum pratense, hvorimod Udsæden 

 af samme Sporer paa Senecio silvaticus og S. vulgaris gav 

 negativt Resultat. Denne Skaalrustform , som saaledes maa 

 antages at staa i Forbindelse med Coleosporium Euphrasiae 

 (Schum.), har Klebahn kaldt Peridermium Stahlii. — End- 

 videre har Klebahn ved Forsøg i 1892 paavist, at en Peri- 

 dermium paa Naale af Skovfyr fremkaldte Coleosporium paa 

 Tussilago Farfar a, saa at denne Skaalrustform, som Klebahn 

 kalder Peridermium Ploivrigthii , maa antages at staa i 

 genetisk Forhold til Coleosporium Tussilaginis (Pers.) Lév. — 

 I Slutningen af Maj 1889 bemærkede jeg et stærkt Angreb 



